CELEX: 52000SC1890
Language: fi
Date: 2000-11-15
Title: Draft Commission Regulation (EURATOM, ECSC, EC) amending Commission Regulation No 3418/93 of 9 December 1993 laying down detailed rules for the implementation of certain provisions of the Financial Regulation of 21 December 1977

Avis juridique important

|

52000SC1890

KOMISSION TIEDONANTO  Luonnos: KOMISSION ASETUS (EURATOM, EHTY, EY) tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä annetun komission asetuksen N:o 3418/93 muuttamisestaPERUSTELUTA. JohdantoB. Muutosehdotusten erittelyI. Muutokset, jotka johtuvat varainhoitoasetuksen ensimmäisistä, toisista, kolmansista ja viidensistä muutoksistaJulkisia hankintoja koskevat säännöksetII. Muutokset, jotka johtuvat varainhoitoasetuksen seitsemänsistä muutoksista1. Menojen arviointi2. Euron kurssin määrittäminen3. Etujen päällekkäisyys4. Alihankintana suoritettavat toiminnat5. Integroitujen tietojenkäsittelyjärjestelmien käyttöön perustuva määrärahojen hallinnointi6.  Sisäinen tarkastus7. Oikeudellisten sitoumusten ja talousarviositoumusten välinen vastaavuus (varainhoitoasetuksen 36 artikla)8. Poistoja ja varausten muodostamista koskevat säännöt9. Tutkimuksen ja teknologisen kehittämisen puitteissa kolmansille osapuolille palveluista maksettavia ennakkoja koskevan säännöksen poistaminenIII. Muutokset, jotka johtuvat varainhoitoasetuksen kahdeksansista muutoksistaEuron käyttöönottoIV. Muut muutokset1. Ennakkomaksujärjestelmien luominen ja ennakoiden hoitajien nimeäminen2. Kolmansia osapuolia koskevaa tiedostoa koskevat säännökset3. Julkisiin hankintoihin sovellettavien kynnysarvojen ja menettelyjen määrittäminen4. Kiinteämääräisten maksujen ajan tasalle saattaminenA. Johdanto1. Tiettyjen varainhoitoasetuksen säännösten soveltamista koskevista yksityiskohtaisista säännöistä (jäljempänä 'soveltamissäännöt') annetulla komission asetuksella täsmennetään niitä varainhoitoasetuksen säännöksiä, joissa viitataan soveltamistoimiin. Tällä hetkellä voimassa olevat soveltamissäännöt on annettu 9 päivänä joulukuuta 1993 komission asetuksella N:o 3418/93 (EYVL L 315, 16.12.1993).Soveltamissääntöjen voimaantulon jälkeen varainhoitoasetusta on muutettu useaan otteeseen.Varainhoitoasetukseen on tehty neljät muutokset, joiden avulla siinä on pyritty ottamaan huomioon mm. Maastrichtin sopimuksen, ETA-sopimuksen, varainhankinta- ja lainanantotoimenpiteiden, sakkojen ja muiden taloudellisten seuraamusten käsittelyn sekä yhteisen tutkimuskeskuksen uusien kilpailuun liittyvien toimien vaikutukset [1].[1]  Neuvoston asetus N:o 2333/95, annettu 18 päivänä syyskuuta 1995 (ensimmäiset muutokset), EYVL L 240, 7.10.1995; Neuvoston asetus N:o 2730/94, annettu 31 päivänä lokakuuta 1994 (toiset muutokset), EYVL L 293, 12.11.1994; Neuvoston asetus N:o 2334/95, annettu 18.9.1995 (kolmannet muutokset), EYVL L 240, 7.10.1995; Neuvoston asetus N:o 2335/95, annettu 18 päivänä syyskuuta 1995 (viidennet muutokset), EYVL L 240, 7.10.1995.Lisäksi varainhoitoasetukseen on tehty seitsemännet muutokset, joiden taustalla ovat Liikasen-Gradinin ryhmän päätelmät varainhoidon kehittämisen toisesta vaiheesta (SEM 2000) sekä ensimmäiseen DAS-lausumaan ja SINCOM 2:een liittyvä pohdinta.Varainhoitoasetuksen kahdeksannet muutokset koskivat ennen kaikkea ecun korvaamista eurolla.2. Komissio hyväksyi 5 päivänä syyskuuta 1996 luonnoksen komission asetukseksi (SEC(1996) 1356 lopullinen) tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä 9 päivänä joulukuuta 1993 annetun komission asetuksen N:o 3418/93 (EYVL L 315, 16.12.1993) muuttamisesta.Luonnos perustui varainhoitoasetuksen seitsemänsiin muutoksiin (KOM(1996) 351 lopullinen, 26.7.1996) ja neuvosto hyväksyi sen 28 päivänä marraskuuta 1998 (neuvoston asetus N:o 2548/98, annettu 23 päivänä marraskuuta 1998, EYVL L 320, 28.11.1998).Neuvoston antama asetus poikkeaa esityksestä seitsemänsiksi muutoksiksi niin paljon, että komission asetusluonnosta 5 päivältä syyskuuta 1996 on tarkistettava. Tarkistuksessa voidaan myös ottaa huomioon varainhoitoasetuksen kahdeksannet muutokset (neuvoston asetus N:o 2779/98, annettu 17 päivänä joulukuuta 1998, EYVL L 347) [2]. Samoin siinä on voitu ottaa huomioon asetusluonnoksesta annetussa tilintarkastustuomioistuimen lausunnossa nro 4/97 esitetyt huomautukset. Tässä tarkistuksessa on käytetty asetuksessa N:o 3418/93 mainittuja määriä, joita komissio tarkistaa joko vuosittain tai kerran kolmessa vuodessa soveltamissääntöjen 145 artiklan perusteella [3].[2]  Kahdeksansien muutosten toinen vaihe, joka hyväksyttiin 13 päivänä joulukuuta 1999, ei koske soveltamissääntöjä. Sillä muutetaan varainhoitoasetusta siten, että talous- ja sosiaalikomitea, alueiden komitea ja oikeusasiamies saavat kukin oman pääluokan talousarviossa.[3]  Määrät on saatettu ajan tasalle 1 päivänä tammikuuta 2000 ... tehdyn päätöksen N:o ... (EYVL ...) säännösten mukaisesti.Varainhoitoasetuksen 139 artiklan mukaisesti komissio hyväksyy tämän esityksen lopullisesti kuultuaan parlamenttia ja neuvostoa ja saatuaan lausunnon muilta toimielimiltä.3. Yksittäisten muutosten taustalla olevat perusteet voidaan tiivistää seuraavasti:1. Hyvän taloudenhoidon periaatteiden noudattamiseksi on tarpeen sisällyttää soveltamissääntöihin säännökset erilaisten hankkeiden ja toimintojen arvioinnista.2. Kaikki viittaukset ecuun on muutettava viittauksiksi euroon.3. Euron kurssin määrittäminen suhteessa kuhunkin niistä valuutoista, joita toimielimet käyttävät talousarviota toteuttaessaan, olisi aiheellista siirtää komission tilinpitäjältä komission tehtäväksi Euroopan keskuspankin viitekurssien pohjalta.4. On määriteltävä etujen päällekkäisyyden käsite talousarvion toteuttamisen yhteydessä ja tällaisen etujen päällekkäisyyden seuraukset.5. On tarpeen varmistaa alihankintana suoritettavan toiminnan avoimuus.6. Integroitujen tietojenkäsittelyjärjestelmien kehittämisen vuoksi on aiheellista antaa uusi säännös siitä, miten tilinpitäjä voi validoida maksut.7. On tarpeen muuttaa menettelyä ennakkomaksujärjestelmien luomiseksi ja ennakoiden hoitajien nimeämiseksi siten, että tulojen ja menojen hyväksyjästä tulee aloitteentekijä ja tilinpitäjästä päättäjä. Ennakoiden hoitajilta vaaditaan lisäksi riittävää pätevyyttä.8. On tarpeen täsmentää periaatteet, joiden mukaan sisäinen tarkastus suoritetaan [4].[4]   Sanamuoto vastaa komission 30 päivänä toukokuuta 2000 hyväksymää ehdotusta neuvoston asetukseksi varainhoitoasetuksen 24 artiklan muuttamisesta.9. On muutettava eräitä VII osaston (Menoihin sitoutuminen) säännöksiä oikeudellisten sitoumusten ja talousarviositoumusten vastaavuuden takaamiseksi.10. On osoittautunut tarpeelliseksi ryhmitellä uudelleen ja järkeistää julkisia hankintoja koskevia säännöksiä, jotta ne voidaan yhdenmukaistaa neuvoston direktiivien kanssa.11. Omaisuusluetteloiden luotettavuuden takaamiseksi omaisuuden arvon aleneminen on kirjattava kirjanpitoon suorittamalla tarvittavat poistot.12. Varovaisuuden periaatteen noudattamiseksi tilinpitäjän on muodostettava varauksia riskien ja maksujen kattamista varten.13. On poistettava säännös, joka koskee YTK:n kolmansille osapuolille suorittamista palveluista maksettavia ennakkoja, koska tällaisia ennakoita ei ole ollut olemassa vuoden 1995 talousarviosta lähtien; samoin on poistettava YTK:n hankintoja ja sopimuksia käsittelevää neuvoa-antavaa komiteaa koskeva säännös.4. Seuraavassa esitetään perustelut kaikille soveltamista koskevien yksityiskohtaisten sääntöjen muutoksille.B. Muutosehdotusten erittely1. Muutokset, jotka johtuvat varainhoitoasetuksen ensimmäisistä, toisista, kolmansista ja viidensistä muutoksistaJulkisia hankintoja koskevat säännöksetHankintoja koskevien säännösten uudelleenryhmitteleminen ja järkeistäminen niin, että ne vastaavat Maailman kauppajärjestössä WTO:ssa tehdyn, julkisia hankintoja koskevan monenkeskisen sopimuksen soveltamisalaa ja neuvoston samaa tarkoitusta varten muutettuja direktiivejä (97-105 artikla).2. Muutokset, jotka johtuvat varainhoitoasetuksen seitsemänsistä muutoksista1. Menojen arviointiVarainhoitoasetuksen 2 artiklassa säädetään, että talousarviomäärärahat on käytettävä hyvän taloudenhoidon periaatteiden sekä erityisesti taloudellisuuden ja vaikuttavuuden periaatteiden mukaisesti.Näiden periaatteiden noudattamiseksi on tarpeen antaa säännöksiä, jotka koskevat erilaisten hankkeiden, ohjelmien ja muiden menoja aiheuttavien toimintojen arviointia. Tällaista arviointia tulisi suorittaa paitsi jälkikäteen myös etukäteen arvioitaessa uutta ohjelmaa. Lisäksi arviointia on suoritettava säännöllisesti myös toiminnan aikana, jolloin voidaan arvioida tarvetta sen jatkamiseksi, muuttamiseksi tai lopettamiseksi.Monivuotiseen ohjelmaan kuulumattomien toimintojen osalta arviointivälille on määritelty enimmäismääräaika (uusi 1 artikla).2. Euron kurssin määrittäminenOlisi aiheellista ja oikeudellisesti asianmukaista, että euron kurssin suhteessa kuhunkin niistä valuutoista, joita toimielimet käyttävät talousarviota toteuttaessaan, määrittäisi komissio käyttäen Euroopan yhteisöjen virallisessa lehdessä julkaistuja Euroopan keskuspankin viitekursseja, eikä komission tilinpitäjä kuten nyt, vaikka toimielin siirtäisikin tätä oikeutta koskevan toimivallan asianmukaisesti säänneltynä.Näin ollen ehdotetaan tehtäväksi kyseinen muutos lisäämällä uusi 1 a artikla ja mainitsemalla siinä, että komissio määrittää euron kurssin suhteessa kuhunkin niistä valuutoista, joiden päiväkurssia ei julkaista Euroopan yhteisöjen virallisessa lehdessä, käyttäen mitä tahansa luotettaviksi arvioimiaan tietoja.3. Etujen päällekkäisyysVarainhoitoasetuksen 22 artiklan 4 kohdassa mainitaan periaate, jonka mukaan talousarvion toteuttamiseen liittyvä toimi on kielletty, jos tulojen ja menojen hyväksyjän edut ja ulkopuolisen saajan edut ovat päällekkäiset. Saman artiklan mukaan soveltamissäännöissä on määriteltävä etujen päällekkäisyyden käsite ja sen seuraukset kunkin talousarvion toteuttamistoimen kannalta.Tätä tarkoitusta varten säädetään uusi 9 a artikla.4. Alihankintana suoritettavat toiminnatVarainhoitoasetuksen muutosehdotuksen 22 artiklan alihankintaa koskevassa uudessa 4 a kohdassa säädetään, että tehtäviin sopimuksiin on kirjattava kaikki asianmukaiset säännökset alihankintaan liittyvien toimien avoimuuden takaamiseksi, ja viitataan soveltamista koskeviin yksityiskohtaisiin sääntöihin.Tämän vuoksi soveltamista koskevissa yksityiskohtaisissa säännöissä on oltava säännös, joka takaa kyseisten toimien avoimuuden ja jossa säädetään hallinnointikulujen erillisestä erittelystä, korkotulojen ja muiden tuottojen käsittelystä sekä varainhoitoasetuksen IV osaston (uusi 9 b artikla) mukaisesta julkisia hankintoja koskevien sääntöjen soveltamisesta.5. Integroitujen tietojenkäsittelyjärjestelmien käyttöön perustuva määrärahojen hallinnointiIntegroitujen tietojenkäsittelyjärjestelmien kehittämisen vuoksi on aiheellista lisätä 10 artiklaan säännös siitä, että silloin kun määrärahoja hallinnoidaan kyseisen säännöksen mukaisten järjestelmien avulla, maksutapahtumien hyväksymiseksi tehtävät tilinpitäjän tarkastukset voidaan korvata tai niitä voidaan täydentää näiden integroitujen hallinnointijärjestelmien säännöllisillä tarkastuksilla (10 artiklan uusi 3 kohta).6. Sisäinen tarkastusSeitsemänsien muutosten jälkeen varainhoitoasetuksen 24 artiklan viidennessä kohdassa säädetään, että yhteisöjen toimielinten sisäinen tarkastus kuuluu varainhoidon valvojalle, ja todetaan, että tätä koskevat periaatteet on määriteltävä soveltamissäännöissä (uusi 40 artiklan 3 kohta).7. Oikeudellisten sitoumusten ja talousarviositoumusten välinen vastaavuus (varainhoitoasetuksen 36 artikla)Koska varainhoitoasetuksen 36 artiklaa on muutettu sen varmistamiseksi, että oikeudelliset sitoumukset ja talousarviositoumukset vastaavat toisiaan, on muutettava myös soveltamissääntöjen 52 ja 53 artiklaa.Nämä säännökset on muotoiltu siten, että tulojen ja menojen hyväksyjät voivat ilman suurta lisävaivaa toimittaa sopimuksensa keskuskirjanpitoon SINCOMin välityksellä.Uuden sanamuodon ansiosta voidaan välttää se, että varainhoidon valvoja joutuisi antamaan periaatepäätökselle hyväksymismerkintänsä kahdesti (luonnosvaiheessa ja sitten kun päätös on tehty). Päätösesitykselle annettavan ennakkohyväksynnän korvaa varainhoidon valvojan hyväksyntä komission sisäisen lausuntokierroksen yhteydessä (53 artiklan 1 ja 2 kohta).Nyt myös tilinpitäjä voi valvoa kokonaisrahoituksen käyttöä yksittäisiin sopimuksiin. Lisäksi uusi muotoilu helpottaa käyttämättä jääneiden määrien vapauttamismenettelyä (53 artiklan uusi neljäs ja viides kohta).8. Poistoja ja varausten muodostamista koskevat säännötToimielimien irtaimen ja kiinteän omaisuuden käyttö aiheuttaa kulumista, joka vähentää kyseisen omaisuuden arvoa.Omaisuusluetteloiden luotettavuuden takaamiseksi omaisuuden arvon aleneminen on merkittävä kirjanpitoon suorittamalla tarvittavat poistot (varainhoitoasetuksen uusi 70 a artikla).Tilintarkastustuomioistuin on muistuttanut tästä sekä vuotta 1994 koskevan vuosikertomuksen että ensimmäisen tarkastuslausuman antamisen yhteydessä.Tähän liittyvät säännökset sisältyvät uuteen XX a osastoon (131 a ja 131 b artikla sekä 136 artiklan 10 kohta). Niissä mainitut merkinnät ovat pelkästään kirjanpidollisia ja niiden tarkoituksena on taata tulostilien ja taseen luotettavuus ja ymmärrettävyys.9. Tutkimuksen ja teknologisen kehittämisen puitteissa kolmansille osapuolille palveluista maksettavia ennakkoja koskevan säännöksen poistaminenOn aiheellista poistaa 139 artikla, joka koskee ennakoita, jotka komissio saa tutkimuksen ja teknologisen kehittämisen yhteydessä kolmansille osapuolille suorittamistaan palveluista. Säännös on tarpeeton, koska tällaiseen toimintaan liittyvää talousarvioennakkoa ei ole ollut olemassa vuoden 1995 talousarvion jälkeen.3. muutokset, jotka johtuvat varainhoitoasetuksen kahdeksansista muutoksistaEuron käyttöönottoEuroopan talous- ja rahaliiton kolmannen vaiheen ja euron käyttöönoton myötä on korvattava kaikki viittaukset ecuun viittauksilla euroon. On myös muutettava viittaukset viitekorkoon, joka ei ole enää Euroopan raha-asiain yhteistyörahaston ecumääräisiin toimiinsa soveltama korko, vaan Euroopan keskuspankin euromääräisiin perusrahoitusoperaatioihinsa soveltama korko (32 ja 94 artikla).4. Muut muutokset1. Ennakkomaksujärjestelmien luominen ja ennakoiden hoitajien nimeäminenNykyinen, 82 artiklan toisessa kohdassa ja 83 artiklassa säädetty menettely ennakkomaksujärjestelmien luomiseksi ja ennakoiden hoitajien nimeämiseksi on sangen raskas ja soveltuu huonosti järjestelyyn, jota useimmiten tarvitaan juuri asioiden hoitamiseksi kiireellisesti. Nykyisessä menettelyssä toimielimen on itse tehtävä päätös ennakkomaksujärjestelmien luomisesta ja ennakoiden hoitajista. Menettely edellyttää tilinpitäjän puoltavaa lausuntoa, mutta missään ei täsmennetä, millä perusteilla lausunto annetaan.On tarpeen järjestää ennakkomaksujärjestelmien luomiseksi ja ennakoiden hoitajien nimeämiseksi menettely, jossa aloite on tulojen ja menojen hyväksyjällä ja päätösvalta tilinpitäjällä. Ennakkomaksujärjestelmän luominen edellyttää, kuten nykyäänkin, varainhoidon valvojan puoltavaa lausuntoa.Lisäksi laajennetaan tilinpitäjien ja valtuutettujen tilinpitäjien pätevyyttä koskevan 14 artiklan soveltamisala koskemaan ennakoiden hoitajia.2. Kolmansia osapuolia koskeva tiedostoSähköisten maksusuoritusten yleistymisen vuoksi ehdotetaan, että sähköiset maksut turvataan lisäämällä näihin soveltamissääntöihin uusi 81 a artikla, joka koskee kolmansia osapuolia koskevan tiedoston perustamista. Tähän tiedostoon koottaisiin erityisesti kunkin toimielimen sopimuspuolten pankkiyhteystiedot.3. Julkisiin hankintoihin sovellettavien kynnysarvojen ja menettelyjen määrittäminenEhdotetaan, että kynnysarvo, jonka ylityttyä hankinnat on toimitettava hankintoja ja sopimuksia käsittelevän neuvoa-antavan komitean arvioitavaksi, korotetaan 46 000 ecusta 500 000 euroon, jotta komitea voi keskittyä arvioimaan suurimpia toimielinten tekemiä hankintoja.Menettelyjen yhtenäistämisen ja yksinkertaistamisen vuoksi tätä säännöstä olisi sovellettava myös tutkimusalalla tehtäviin hankintoihin, sillä kynnysarvo on tällä alalla nykyään tieteellisten ja teknisten tavara- ja materiaalihankintojen osalta 460 600 euroa ja muiden hankintojen osalta 32 900 euroa.Hankintoja ja sopimuksia käsittelevä neuvoa-antava komitea voisi kuitenkin käsitellä mitä tahansa hankintaa, jonka arvo on 50 000-500 000 euroa, jos se katsoo tämän tarpeelliseksi tulojen ja menojen hyväksyjän esittämien rahoitustietojen perusteella.Lisäksi ehdotetaan, että toimielimet voisivat asettaa itselleen tätä alhaisempia kynnysarvoja omien tarpeidensa mukaan, jolloin ne voisivat tarvittaessa valvoa haluamiaan hankintoja tehostetusti.Lisäksi otetaan huomioon YTK:n hankintoja ja sopimuksia käsittelevän neuvoa-antavan komitean lakkauttamisesta 22 päivänä heinäkuuta 1999 tehty komission päätös (asiakirja SEC(1999) 1187), jonka perusteella tämän YTK:n alaisen komitean tehtävät siirretään yleiselle sopimuksia ja hankintoja käsittelevälle neuvoa-antavalle komitealle avoimuuden ja yhteisön varojen hyvän hallinnoinnin edistämiseksi ja asiakirjojen käsittelyn nopeuttamiseksi.4. Kiinteämääräisten maksujen ajan tasalle saattaminenTällä luonnoksella saatetaan lisäksi ajan tasalle 1 päivästä tammikuuta 2000 alkaen ne tässä asetuksessa säädetyt kiinteämääräiset maksut, jotka koskevat hankintoja, kiinteän omaisuuden myyntiä koskevia ilmoituksia ja erityiskorvauksia ... tehdyn komission päätöksen N:o ... mukaisesti.Luonnos: KOMISSION ASETUS (EURATOM, EHTY, EY) tiettyjen 21 päivänä joulukuuta 1977 annetun varainhoitoasetuksen säännösten soveltamista koskevista yksityiskohtaisista säännöistä annetun komission asetuksen N:o 3418/93 muuttamisestaEUROOPAN YHTEISÖJEN KOMISSIO, jokaottaa huomioon neuvoston 21 päivänä joulukuuta 1977 antaman, Euroopan yhteisöjen yleiseen talousarvioon sovellettavan varainhoitoasetuksen [5], sellaisena kuin se on viimeksi muutettuna asetuksella N:o 2673/1999 [6], ja erityisesti sen 139 artiklan,[5]  EYVL L 356, 31.12.1977, s. 1.[6]  EYVL L 326, 18.12.1999, s. 1.on kuullut Euroopan parlamenttia ja neuvostoa,ottaa huomioon yhteisöjen tuomioistuimen, tilintarkastustuomioistuimen, talous- ja sosiaalikomitean, alueiden komitean ja oikeusasiamiehen lausunnot,sekä katsoo, että:1) Varainhoitoasetukseen tehtyjen muutosten vuoksi on muutettava komission asetusta (Euratom, EHTY, EY) N:o 3418/93 [7].[7]   EYVL 315, 16.12.1993, s. 1., sellaisena kuin se on viimeksi muutettuna päätöksellä N:o .../00 EY, EHTY, Euratom.2) Hyvän taloudenhoidon periaatteiden noudattamiseksi on tarpeen sisällyttää soveltamissääntöihin säännökset erilaisten hankkeiden, ohjelmien ja toimintojen arvioinnista.3) Tietyistä euron käyttöön ottamiseen liittyvistä säännöksistä 17 päivänä kesäkuuta 1997 annetun neuvoston asetuksen (EY) N:o 1103/97 [8] mukaisesti kaikki viittaukset ecuun korvataan 1 päivästä tammikuuta 1999 alkaen viittauksilla euroon siten, että yksi ecu vastaa yhtä euroa. Kaikkia asetuksen (Euratom, EHTY, EY) N:o 3418/93 viittauksia ecuun on pidettävä viittauksina euroon.[8]  EYVL L 162, 19.6.1997, s. 1.4) On suotavaa antaa euron kurssin määrittäminen suhteessa kuhunkin niistä valuutoista, joita toimielimet käyttävät talousarviota toteuttaessaan, komission tehtäväksi Euroopan keskuspankin julkaisemien viitekurssien pohjalta.5) Euroopan raha-asiain yhteistyörahaston (ERYR) lakkauttaminen edellyttää uuden viitekoron määrittelemistä.6) On tarpeen määritellä etujen päällekkäisyyden käsite.7) On tarpeen varmistaa alihankintana suoritettavan toiminnan avoimuus.8) Integroitujen tietojenkäsittelyjärjestelmien kehittämisen vuoksi on aiheellista antaa uusi säädös siitä, miten tilinpitäjä voi validoida maksut.9) On muutettava ennakkomaksujärjestelmien luomista ja ennakoiden hoitajien nimeämistä koskevaa menettelyä asioiden kiireellisyyttä ja muita tilanteen vaatimuksia vastaavaksi siten, että aloite on tulojen ja menojen hyväksyjällä ja päätösvalta tilinpitäjällä.10) On täsmennettävä sisäisen tarkastuksen suorittamista koskevat periaatteet.11) Varainhoitoasetuksen 36 artiklan muuttamisen vuoksi on muutettava eräitä VII osaston säännöksiä oikeudellisten sitoumusten ja talousarviositoumusten välisen vastaavuuden varmistamiseksi.12) Sähköisten maksujen turvaamiseksi on aiheellista lisätä säännös kolmansia osapuolia koskevan tiedoston perustamisesta.13) On aiheellista ryhmitellä uudelleen ja järkeistää hankintoja koskevia säännöksiä niiden yhdenmukaistamiseksi Maailman kauppajärjestössä WTO:ssa tehdyn monenkeskisen sopimuksen ja neuvoston direktiivien kanssa.14) Jotta sopimusten tekomenettelyjä voidaan yksinkertaistaa ja yhdenmukaistaa ja antaa tulojen ja menojen hyväksyjille lisää vastuuta, on tarpeen korottaa kynnysarvoa, jonka ylityttyä sopimukset on toimitettava hankintoja ja sopimuksia käsittelevän neuvoa-antavan komitean (CCAM) käsiteltäväksi.15) On tehtävä taseeseen tarvittavat omaisuuden arvon muutoksia koskevat kirjanpitomerkinnät ottamalla huomioon tarvittavat poistot ja todettava varojen arvon aleneminen perustamalla sitä vastaavia varauksia. Varovaisuuden periaatteen noudattamiseksi tilinpitäjän on muodostettava varauksia myös riskien ja maksujen kattamista varten.16) Komissio ei saa enää ennakkoja palveluista, joita se suorittaa kolmansille osapuolille tutkimuksen ja teknologisen kehittämisen yhteydessä, ja se on lakkauttanut yhteisen tutkimuskeskuksen hankintoja ja sopimuksia käsittelevän neuvoa-antavan komitean.17) Tässä asetuksessa säädetyt kiinteämääräiset maksut on saatettava ajan tasalle 1 päivästä tammikuuta 2000 alkaen ... tehdyn komission päätöksen mukaisesti.ON ANTANUT TÄMÄN ASETUKSEN:1 artikla1. Korvataan johdanto-osan 1 kappale seuraavasti:"tietyissä varainhoitoasetuksen 11, 22, 23, 24, 25, 28, 29, 36, 37, 38, 41, 45, 46, 49, 53, 54, 56, 58, 59, 60, 63, 64 a, 65, 66, 70, 70 a, 75, 94, 97 ja 123 artiklan säännöksissä säädetään nimenomaisesti, että asetuksen soveltamisesta on annettava yksityiskohtaiset säännöt,"2. Lisätään osasto seuraavasti:"I OSASTOMENOJEN ARVIOINTI(Varainhoitoasetuksen 2 artikla)1 artikla1. Kaikista sellaisista ohjelmia tai toimintoja koskevista ehdotuksista, joista aiheutuu menoja Euroopan yhteisöjen yleiseen talousarvioon, tehdään ennakkoarviointi. Arvioinnin yhteydessä selvitetään:a) toiminnan tarpeellisuusb) tavoitteetc) odotetut tulokset ja niihin liittyvät mittaritd) yhteisön toimista saatava lisäarvoe) muut vaihtoehdot toiminnan toteuttamiseksif) vastaavista hankkeista aiemmin saadut kokemuksetg) toiminnan toteuttamiseen tarvittava määrärahojen, henkilöstön ja muiden hallintomenojen määrä vaikuttavuuden periaatteen mukaisestih) laadittava seurantajärjestelmä.2. Kaikista ohjelmista ja toiminnoista laaditaan myös jälkiarviointi, jossa tarkastellaan siihen osoitettuja taloudellisia ja henkilöstöresursseja sekä saavutettuja tuloksia, jotta voidaan arvioida toimien yhdenmukaisuutta niille asetettujen tavoitteiden kanssa.3. Monivuotisen ohjelman toteuttamisaikana saavutettuja tuloksia arvioidaan säännöllisesti sellaisen aikataulun mukaan, että näiden arviointien perusteella tehdyt päätelmät voidaan ottaa huomioon arvioitaessa tarvetta ohjelman jatkamiseksi, muuttamiseksi tai lopettamiseksi.Vuosi kerrallaan rahoitettavien toimien tuloksia arvioidaan vähintään kuuden vuoden välein."3. Entisestä I osastosta tulee I a osasto.Korvataan I a osastossa ilmaisu "ecu" ilmaisulla "euro".4. Lisätään artikla seuraavasti:"1 a artikla1. Komissio määrittää euron kurssin suhteessa kuhunkin niistä valuutoista, joita toimielimet käyttävät talousarviota toteuttaessaan, Euroopan yhteisöjen virallisessa lehdessä julkaistavien Euroopan keskuspankin viitekurssien pohjalta.2. Euron ja kansallisten valuuttojen välinen muunto suoritetaan Euroopan yhteisöjen virallisessa lehdessä julkaistavan euron päivittäisen kurssin avulla. Varainhoitoasetuksen 11 artiklan 4 kohdan mukaisesti suoritetaan euron ja kansallisen valuutan välinen muunto varainhoitoasetuksen 69-72 artiklassa tarkoitettua kirjanpitoa varten sellaisten euron kuukausittaisten kurssien avulla, jotka lasketaan kurssin voimassaolokuukautta edeltävän kuukauden toiseksi viimeisen työpäivän kurssien perusteella.3. Euron ja niiden valuuttojen välisen muuntokurssin, joiden päivittäistä kurssia ei julkaista Euroopan yhteisöjen virallisessa lehdessä, määrittää komissio luotettaviksi arvioimiensa tietojen perusteella."5. Korvataan 2, 3, 4, 5 artiklan ja 136 artiklan 8 kohdan ilmaisu "1 artikla" ilmaisulla "1 a artikla". Korvataan 2, 3, 4, 5, 32, 94, 136 ja 145 artiklan ilmaisu "ecu" ilmaisulla "euro".6. Korvataan II osaston otsikko seuraavasti:"II OSASTOVALTUUTTAMINEN JA ALIHANKINTA(Varainhoitoasetuksen 22 artikla)"7. Lisätään 9 a ja 9 b artikla seuraavasti:"9 a artiklaValtuutuksen antajan ja valtuutetun on ilmoitettava esimiehelleen kirjallisesti ennen talousarvion toteuttamistoimeen ryhtymistä yksityisten tai henkilökohtaisten etujensa sekä edunsaajan tai edunsaajien etujen päällekkäisyydestä, joka voi vaikuttaa hänen puolueettomuuteensa ja riippumattomuuteensa työtehtävien hoitamisessa. Valtuutuksen antajan tai valtuutetun esimiehen on vahvistettava kirjallisesti joko jääviys, jolloin kyseistä tointa ei voida toteuttaa, tai jäävittömyys.Jos valtuutettu tai valtuutuksen antaja laiminlyö jääviydestään ilmoittamisen, hänet voidaan saattaa korvausvelvolliseksi ja häneen voidaan kohdistaa kurinpitomenettely varainhoitoasetuksen 73-77 artiklassa säädetyin edellytyksin. Sama seuraa talousarvion toteuttamistoimen suorittamisesta silloin, kun esimiehet ovat todenneet jääviyden.""9 b artiklaAlihankintana suoritettavan toiminnan avoimuuden takaamiseksi hallinnointiin liittyvät kustannukset eritellään erikseen ja yksilöidään toisen sopimuspuolen komission nimissä hallitsemista varoista perittävät korot ja muut tuotot.Tehtäviin sopimuksiin on sisällytettävä asianmukaiset määräykset muun muassa korkotulojen ja muiden tuottojen käsittelemisestä, tilien järjestämisestä ja aiheetta maksettujen määrien takaisin perinnästä.Toimielinten tekemissä alihankintasopimuksissa määritellään säännöt varojen antamisesta alihankkijoiden käyttöön, etenkin yhteisön ohjelmien tai toimintojen edunsaajille maksamista varten, sekä esteellisyyttä, etujen päällekkäisyyttä ja luottamuksellisuutta koskevat eettiset säännöt."8. Muutetaan 10 artikla seuraavasti:a) korvataan 1 kohdan ilmaisu "yhtenäistetyt atk-järjestelmät" ilmaisulla "integroidut tietojenkäsittelyjärjestelmät"b) lisätään 2 kohdan f alakohtaan ilmaisun "maksumääräykset" jälkeen ilmaisu "saamisennusteet"c) lisätään 2 kohtaan seuraava virke: "Samaa sovelletaan korvattaessa alkuperäiset tositteet sähköisellä asiakirjanhallintajärjestelmällä."d) lisätään kohta seuraavasti:"3. Kun varainhoito suoritetaan 1 ja 2 kohdassa mainittujen sääntöjen mukaisten integroitujen tietojenkäsittelyjärjestelmien avulla, maksutapahtumien hyväksymiseksi tehtäviä tilinpitäjän tarkastuksia voidaan täydentää näiden tietojärjestelmien säännöllisillä tarkastuksilla."9. Lisätään 14 artiklaan toinen kohta seuraavasti:"Ennakoiden hoitajat valitaan tutkintoihin, työkokemukseen tai sopivaan erikoistumiskoulutukseen perustuvan pätevyyden mukaan ottaen huomioon hoidettavien ennakoiden määrä."10. Poistetaan 19 artikla.11. Poistetaan 27 artikla.12. Korvataan 31 artikla seuraavasti:"Varainhoitoasetuksen 75 artiklan 4 kohdassa tarkoitetun erityiskorvauksen määrä on kuukausittain:a) 137 euroa tilinpitäjilleb) 92 euroa avustaville tilinpitäjillec) 46 euroa niille ennakoiden hoitajille, jotka vastaavat vähintään 30 peräkkäisen päivän ajan ennakkomaksujärjestelmistä, joiden suuruus on vähintään 3 800 euroa.Tämä korvaus annetaan euromääräisenä ja vastaava määrä maksetaan euroina 32 artiklassa tarkoitetulle takuutilille."13. Korvataan 32 artiklan ensimmäisen kohdan kolmas virke seuraavasti:"Tälle tilille maksetaan määräajoin 31 artiklassa tarkoitettu kuukausikorvaus ja vuosittainen korko, joka vastaa Euroopan keskuspankin euromääräisiin perusrahoitusoperaatioihinsa soveltamien kuukausikorkojen vuosittaista keskiarvoa."14. Lisätään 40 a artikla seuraavasti:"40 a artiklaSisäisen tarkastuksen tehtävä suoritetaan kansainvälisesti hyväksyttyjen normien mukaisesti. Sisäisen tarkastuksen raportissa arvioidaan hallinnointi- ja valvontajärjestelmien tehokkuutta sekä hallinnoinnin moitteettomuutta. Raportit toimitetaan tarkastetuille yksiköille ja asianomaisen toimielimen nimeämille henkilöille."15. Korvataan 44 artiklan ensimmäisen kohdan ensimmäinen virke seuraavasti:"Toimivaltaisen tulojen ja menojen hyväksyjän on varainhoitoasetuksen 28 artiklan 1 kohdan säännösten mukaisesti laadittava saamisennuste kustakin sellaisesta toimenpiteestä tai tilanteesta, josta aiheutuu yhteisöille saatavia tai jotka muuttavat yhteisöjen saatavia."16. Muutetaan ranskankielisen toisinnon 46 artiklaa.17. Muutetaan ranskankielisen toisinnon 49 artiklaa.18. Korvataan 52 ja 53 artikla seuraavasti:"52 artiklaToimielimen periaatepäätökset, joista aiheutuu menovelvoite kolmansia osapuolia kohtaan, vastaavat menoihin sitoutumista.""53 artiklaJos toimielimen on ennen menoon sitoutumista tehtävä siitä periaatepäätös, päätösesitystä ei voida hyväksyä ennen kuin varainhoidon valvoja on sen hyväksynyt. Varainhoidon valvoja hyväksyy esityksen vain, jos hanke täyttää hyvän taloudenhoidon vaatimukset. Tulojen ja menojen hyväksyjä esittää varainhoidon valvojalle periaatepäätösesitykseen liittyvän maksusitoumusehdotuksen.Välittömästi sen jälkeen kun toimielin on tehnyt päätösesityksen, sitä vastaava kokonaismaksusitoumusehdotus toimitetaan yhdessä vastaavaa oikeudellista sitoumusta koskevan ehdotuksen kanssa varainhoidon valvojalle ennalta annettavaa hyväksymismerkintää varten.Jos toimielin ei hyväksy päätösesitystä tai pienentää menojen ehdotettua määrää, maksusitoumusehdotusta muutetaan tai se peruuntuu ja tarvittaessa se korvataan vastaavalla maksusitoumusehdotuksella, joka toimitetaan varainhoidon valvojalle ennalta annettavaa hyväksymismerkintää varten.Tulojen ja menojen hyväksyjä tekee yksittäiset oikeudelliset sitoumukset varainhoitoasetuksen 36 artiklan 2 kohdassa säädetyssä määräajassa. Hän myös kirjaa näitä oikeudellisia sitoumuksia vastaavat talousarviositoumukset keskuskirjanpitoon sitä mukaa kuin niistä tehdään sopimus, mainiten samalla toisessa kohdassa tarkoitetun kokonaissitoumusehdotuksen ja ehdotetun määrän ja edunsaajan nimen, ja kirjaa määrät vähennetyiksi siitä kokonaissitoumuksesta, johon ne liittyvät. Talousarviositoumusten täytäntöönpanon määräaika voi ylittää kokonaissitoumuksen voimassaoloajan.Viimeistään kuusi kuukautta kokonaissitoumuksen voimassaoloajan päättymisen jälkeen tulojen ja menojen hyväksyjä vapauttaa toisessa kohdassa tarkoitetun maksusitoumuksen määrän ja keskuskirjanpitoon neljännen kohdan mukaisesti kirjattujen määrien summan välisen erotuksen."19. Korvataan 81 artiklan ilmaisu "400 ecua" ilmaisulla "420 euroa".20. Lisätään 81 a artikla seuraavasti:"81 a artikla1. Tilinpitäjä voi suorittaa maksuja posti- tai pankkisiirtona vain jos maksun saajan pankkiyhteystiedot on kirjattu ennalta kunkin toimielimen keskitetysti hallinnoimaan tiedostoon.Pankkiyhteystiedot tai niiden muutokset merkitään tiedostoon saajan pankin toimittaman paperisen tai sähköisen asiakirjan perusteella.2. Tulojen ja menojen hyväksyjät voivat tehdä toimielimensä puolesta sitoumuksen pankki- tai postisiirtona tehtävästä maksusta kolmatta osapuolta kohtaan vain jos tämä toimittaa tarvittavat tiedot sopimuksen kirjaamiseksi tiedostoon.Tulojen ja menojen hyväksyjät varmistavat, että saajan ilmoittamat pankkiyhteystiedot ovat voimassa niin kauan kuin toimielimen sitoumus saajaa kohtaan edellyttää. Tarvittaessa tulojen ja menojen hyväksyjä saattaa nämä tiedot ajan tasalle 1 kohdan toisen alakohdan säännösten mukaisesti."21. Korvataan 82 artiklan toinen kohta seuraavasti:"Ennakoita koskevan järjestelmän luominen, muuttaminen tai huomattava muokkaaminen edellyttää tilinpitäjän päätöstä, jonka tämä tekee tulojen ja menojen hyväksyjän perustellun ehdotuksen ja varainhoidon valvojan puoltavan lausunnon perusteella."22. Korvataan 83 artiklan ensimmäinen kohta seuraavasti:"Ennakoiden hoitaja nimetään tilinpitäjän päätöksellä, jonka tämä tekee tulojen ja menojen hyväksyjän perustellun ehdotuksen perusteella."23. Korvataan 94 artiklan 1 kohdan ensimmäisen luetelmakohdan ilmaisu "Euroopan raha-asiain yhteistyörahaston ecumääräisiin toimiinsa" ilmaisulla "Euroopan keskuspankin euromääräisiin perusrahoitusoperaatioihinsa".24. Korvataan XV osaston otsikko seuraavasti:"XV OSASTOJULKISIA HANKINTOJA KOSKEVA MENETTELY(Varainhoitoasetuksen 56 ja 58 artikla)"25. Korvataan 97 artikla seuraavasti:"1. Toimielimet soveltavat hankintoja tehdessään julkisia urakoita, hankintoja ja palveluja koskevia neuvoston direktiivejä, kun hankintojen arvo vastaa direktiiveissä vahvistettuja kynnysarvoja tai ylittää ne.Kyseisten direktiivien säännöksillä säädellään mm. seuraavia seikkoja:a) hankintamenettelytb) julkistamista koskevat yhteiset säännötc) teknisiä eritelmiä koskevat yhteiset säännötd) osallistumista koskevat yhteiset säännöte) laadulliset valintaperusteetf) sopimusten tekemistä koskevat perusteet.2. Sama koskee hankintoja, jotka komissio tekee Maailman kauppajärjestössä WTO:ssa tehdyn, julkisia hankintoja koskevan monenkeskisen sopimuksen mukaisesti. Tämän sopimuksen soveltamiseksi komission on noudatettava menettelysääntöjä, jotka on mainittu julkisia urakoita, hankintoja ja palveluja koskevien menettelyjen yhteensovittamisesta annettujen neuvoston direktiivien säännöksissä."26. Lisätään 97 a - 97 f artikla seuraavasti:"97 a artiklaIlmaisuja "urakkasopimus", "hankintasopimus" ja "palvelusopimus" tulkitaan 97 artiklassa tarkoitetuissa direktiiveissä esitettyjen määritelmien mukaisesti.97 b artiklaToimielimiä pidetään 97 artiklassa tarkoitetuissa direktiiveissä määriteltyinä "hankintaviranomaisina" silloin kun hankinnat rahoitetaan määrärahoin, jotka on otettu Euroopan yhteisöjen yleiseen talousarvioon kyseisen toimielimen pääluokkaan, lukuun ottamatta tapauksia, joissa toimielimet toimivat edunsaajana olevan kolmannen maan tai tämän nimeämän yhteisön lukuun.97 c artiklaMuihin kuin 97-97 b artiklassa tarkoitettuihin hankintoihin sovelletaan 97 d ja 97 e artiklan säännöksiä.97 d artikla1. Hankinta voidaan tehdä joko avoimen tai rajoitetun tarjouspyynnön perusteella tai neuvottelumenettelyn mukaisesti.2. Tarjouspyyntöön perustuvalla hankinnalla tarkoitetaan sopimuksen tekemistä tarjouskilpailuilmoitukseen saatujen vastausten perusteella.Tarjouskilpailua kutsutaan avoimeksi, kun kuka tahansa voi tehdä tarjouksen. Sitä kutsutaan rajoitetuksi, kun tarjouksen voivat tehdä ainoastaan tarjoajat, joilta toimielin on päättänyt pyytää sitä niiden erityisten ominaisuuksien perusteella.3. Hankinta tehdään neuvottelumenettelyn perusteella silloin, kun hankintaviranomaiset ottavat yhteyttä valitsemiinsa talouden toimijoihin ja neuvottelevat niistä yhden tai useamman kanssa sopimuksen ehdoista.97 e artiklaNiiden hankintojen osalta, joihin direktiivejä ei sovelleta, vahvistetaan määräaika, jonka kuluessa tarjoukset on esitettävä, sopimuksen luonteen mukaan sen perusteella, paljonko aikaa tarjouskilpailukutsuun vastaaminen vaatii.Määräajan on oltava vähintään 21 kalenteripäivää. Jos tätä määräaikaa ei kiireen vuoksi kyetä noudattamaan, tarjousten toimittamiselle asetettua määräaikaa voidaan lyhentää rajoitetussa menettelyssä 10 kalenteripäivään sillä edellytyksellä, että varmistetaan tarjouksentekijöiden kilpailuttaminen.97 f artiklaKaikkiin sopimuksiin sovelletaan seuraavia säännöksiä."27. Korvataan 98 artikla seuraavasti:"Sopimusta koskevat ilmoitukset laaditaan 97 artiklassa mainittujen julkisia hankintoja koskevien neuvoston direktiivien liitteenä olevien mallien mukaisesti."28. Lisätään 98 a ja 98 b artikla seuraavasti:"98 a artikla1. Hankintasopimuksen aihe on ilmaistava selkeästi, täsmällisesti ja täydellisesti.2. Kaikissa hankintasopimuksia koskevissa menettelyissä on noudatettava seuraavia valintaperusteita:a) tarjouksentekijän oikeus osallistua kyseisen sopimuksen tekemiseen pois suljettavien tapausten tarkistamisen jälkeenb) perusteet, joiden pohjalta arvioidaan tarjouksentekijän vakavaraisuus, taloudellinen tilanne ja tekninen ja ammatillinen pätevyys3. Kaikissa hankintasopimuksia koskevissa menettelyissä on noudatettava seuraavia myöntämisperusteita:a) joko yksinomaan hinta sääntöjen ja vaatimusten mukaisten, vertailukelpoisten tarjousten keskenb) tai taloudellisesti edullisin tarjous, so. tarjous, jonka hinta/laatu-suhde on paras ottaen huomioon toimituksen hinta, käyttökulut, tekninen arvo ja laatu, toteuttamismenetelmä, toteuttamiselle tai toimitukselle asetettu määräaika ja huoltopalvelu. Arviointiperusteiden mahdollinen painottaminen sekä hinta/laatu-suhteen määrittelymenetelmät on ilmoitettava tarjouskilpailuilmoituksessa.4. Valintaperusteet ja myöntämisperusteet on ilmoitettava hankintailmoituksessa, tarjouseritelmässä tai tarjouspyynnössä.98 b artikla1. Tarjouskilpailukutsun yksityiskohtaisissa säännöissä on ilmoitettava, onko tarjouksen hinnan oltava kiinteä ja muuttumaton.Muussa tapauksessa on ilmoitettava ne edellytykset ja/tai menetelmät, joiden mukaan hintaa voidaan tarkistaa sopimuksen voimassaoloaikana.2. Jos hintaa tarkistetaan sopimuksen voimassaoloaikana, toimielin ottaa huomioon erityisesti:a) hankinnan luonteen ja taloudellisen tilanteen, jossa sopimus tehdään,b) sopimuksen luonteen ja voimassaoloajan,c) toimielimen taloudelliset edut."29. Muutetaan 99 artikla seuraavasti:a) korvataan johtolause seuraavasti:"Lisäksi tarjouskilpailuasiakirjoissa on oltava tiedot:".b) muutetaan h alakohta seuraavasti:i) korvataan johtolause seuraavasti:"yhteydenottojen kieltämisestä toimielimen ja tarjoajan välillä tarjouskilpailumenettelyn aikana lukuun ottamatta seuraavia poikkeustapauksia:"ii) korvataan 1 kohdan kaksi luetelmakohtaa seuraavasti:-"tarjoajien aloitteesta:toimielimet voivat antaa sellaisia lisätietoja, joiden tarkoituksena on ainoastaan selventää hankinnan luonnetta; nämä tiedot on toimitettava samaan aikaan myös muille tarjouseritelmän pyytäneille,-"toimielimen aloitteesta:jos toimielimen yksiköt havaitsevat tarjouskilpailuilmoituksessa, tarjouspyynnössä tai tarjouseritelmässä virheen, epätäsmällisyyden tai puutteen, tai että kyseinen teksti on muuten sisällöltään vaillinainen, ne voivat ilmoittaa siitä samaan aikaan kaikille niille, joita asia koskee, tarjouspyynnön esittämistä koskevia ehtoja täysin vastaavien ehtojen mukaisesti,"iii) korvataan 2 kohta seuraavasti:"tarjousten avaamisen jälkeen toimielin voi ottaa yhteyden tarjoajaan, jos tarjousta on selvennettävä tai jos siinä olevia ilmeisiä asiavirheitä on korjattava; yhteydenotto ei kuitenkaan saa johtaa tarjousehtojen muuttamiseen."30. Korvataan 101 artikla seuraavasti:"101 artiklaJokaisesta suunnitellusta sopimuksesta laaditaan tarjouseritelmä, joka liitetään tarjouspyyntöön. Lisäksi siihen liitetään hankintoihin sovellettavat yleiset sopimusehdot."31. Poistetaan 102 artikla.32. Korvataan 103 artiklan ensimmäisen kohdan toisen luetelmakohdan ilmaisu "yksityiset postinkuljetusliikkeet" ilmaisulla "postinkuljetusliikkeet".33. Korvataan 104 artikla seuraavasti:"104 artikla1. Kaikki 103 artiklassa annettujen säännösten mukaiset tarjoukset on avattava.2. Tarjoukset avaa tätä tarkoitusta varten nimitetty lautakunta.Lautakunnassa on oltava vähintään kolme toimihenkilöä vähintään kahdesta eri yksiköstä.Varainhoidon valvojalle on ilmoitettava tarjousten avaamisesta. Varainhoidon valvoja tai hänen edustajansa voivat olla läsnä tarkkailijoina, jos varainhoidon valvoja pitää sitä aiheellisena.3. Tarjousten avaamista varten nimetyn lautakunnan jäsenten täytyy:a) joko merkitä nimikirjaimensa jokaisen tarjouksen jokaiselle sivulleb) tai merkitä nimikirjaimensa jokaisen tarjouksen kansilehdelle ja tarjouksen liitteenä olevan rahoitusta koskevan yhteenvedon jokaiselle sivulle; alkuperäisen tarjouksen säilyminen kokonaisena varmistetaan siten, että tarjouskilpailun järjestävästä yksiköstä riippumaton yksikkö kiinnittää siihen sinetin tai varmistaa asian muulla vastaavalla tavalla,c) ja allekirjoittaa pöytäkirja vastaanotettujen tarjousten avaamisesta, eriteltävä erikseen tarjoukset, jotka ovat tarjouspyynnössä esitettyjen erityisvaatimusten mukaisia, ja tarjoukset, jotka eivät ole kyseisten vaatimusten mukaisia, sekä perusteltava jälkimmäisten tarjousten hylkääminen.4. Kaikki tarjouspyynnön mukaisiksi todetut tarjoukset arvioi tätä tarkoitusta varten perustettava arviointikomitea, joka asettaa tarjoukset paremmuusjärjestykseen.Komiteassa on oltava vähintään kolme toimihenkilöä vähintään kahdesta eri yksiköstä.Sen kokoonpano voi olla sama kuin edellä mainitun lautakunnan.Tarjoukset, joista puuttuu tarjouskilpailuilmoituksessa, tarjouspyynnössä ja/tai tarjouseritelmässä vaadittuja olennaisia osia, hylätään. Lautakunta voi kuitenkin pyytää hakijaa tai tarjoajaa täydentämään hakemustaan hakijoiden tai tarjoajien valintakelpoisuutta osoittavien todisteiden osalta tai esittämään tarvittavat todisteet määräajassa, jonka se asettaa.Tarjouspyynnön mukaisten tarjousten arvioinnista ja paremmuusjärjestykseen asettamisesta tehdään pöytäkirja, jonka kaikki komitean jäsenet allekirjoittavat."34. Korvataan XVI osaston otsikko seuraavasti:"XVI OSASTOHANKINTOIHIN SOVELLETTAVIEN KYNNYSARVOJEN MÄÄRITTÄMINEN"35. Korvataan 106 artikla seuraavasti:"Enimmäismääräksi, johon saakka sopimus voidaan tehdä suoraan varainhoitoasetuksen 59 artiklan a kohdan perusteella, vahvistetaan 13 800 euroa."36. Korvataan 107 artikla seuraavasti:"107 artikla1. Vähimmäismääräksi, jonka ylityttyä hankintoja ja sopimuksia käsittelevällä neuvoa-antavalla komitealla on varainhoitoasetuksen 63 artiklan mukainen toimivalta, vahvistetaan 500 000 euroa.Kun hankinnan arvo on 50 000-500 000 euroa, tulojen ja menojen hyväksyjä toimittaa hankintoja ja sopimuksia käsittelevälle neuvoa-antavalle komitealle rahoitusta koskevat tiedot, joiden perusteella komitea voi päättää, onko sen annettava hankinnasta lausuntonsa. Komitea ilmoittaa päätöksestään tulojen ja menojen hyväksyjälle viiden työpäivän kuluessa siitä, kun se on saanut tämän pyynnön. Tulojen ja menojen hyväksyjä ei voi ennen tätä tehdä sitoumusta toimielimensä puolesta.2. Kukin tulojen ja menojen hyväksyjä voi lisäksi pyytää hankintoja ja sopimuksia käsittelevän neuvoa-antavan komitean lausuntoa mistä tahansa hankinnasta toimittamalla sille asianomaiset tiedot.3. Lausuntopyynnöt ja rahoitustietolomakkeet tutkii pysyvä yksikkö, joka työskentelee hankintoja ja sopimuksia käsittelevän neuvoa-antavan komitean puheenjohtajan alaisena. Yksikön tehtävänä on valita hankinnoista asiakirjojen perusteella ne, jotka taloudellisen merkityksensä tai niihin liittyvien riskien tai innovatiivisen luonteensa vuoksi olisi saatettava hankintoja ja sopimuksia käsittelevän neuvoa-antavan komitean käsiteltäväksi.4. Kukin toimielin voi vahvistaa tätä alhaisemman kynnysarvon määrittelemiensä perusteiden mukaan."37. Korvataan 108, 109 ja 110 artikla seuraavasti:"108 artiklaVähimmäismääräksi, jonka ylityttyä varainhoitoasetuksen 64 a artiklassa tarkoitettu vakuus on pakollinen, vahvistetaan 345 000 euroa.109 artiklaEnimmäismääriksi, joihin saakka sopimus katsotaan varainhoitoasetuksen 60 artiklan perusteella tehdyksi ainoastaan laskun tai kuitin perusteella, vahvistetaana) 1 050 euroa toimielimen työpaikoissa maksettavien menojen osalta,b) 2 700 euroa muualla kuin toimielimen työpaikoissa maksettavien menojen osalta.110 artiklaVarainhoitoasetuksen 97 artiklan mukaisesti vahvistetaan tutkimukseen ja teknologiseen kehittämiseen osoitettuihin määrärahoihin liittyviä sopimuksia koskevaksi enimmäismääräksi, johon saakka sopimus voidaan tehdä suoraan varainhoitoasetuksen 59 artiklan a kohdan perusteella, tieteellisten ja teknisten tarvikkeiden sekä urakoiden osalta 103 500 euroa.Vähimmäismäärä, jonka ylityttyä sopimukset on toimitettava hankintoja ja sopimuksia käsittelevän neuvoa-antavan komitean käsiteltäväksi, vahvistetaan tämän asetuksen 107 artiklassa. Tieteellisten ja teknisten tarvikkeiden sekä urakoiden osalta vahvistetaan enimmäismääräksi, jonka ylittymisen jälkeen tulojen ja menojen hyväksyjän on toimitettava komitealle 107 artiklan 1 kohdan toisessa alakohdassa tarkoitetut tiedot, 103 500 euroa."38. Korvataan XVII osaston otsikko seuraavasti:"XVII OSASTOHANKINTOJA JA SOPIMUKSIA KÄSITTELEVÄN NEUVOA-ANTAVAN KOMITEAN (CCAM) TEHTÄVÄT(Varainhoitoasetuksen 63 ja 97 artikla)"39. Korvataan 111 artiklan johtolauseen ilmaisu "Varainhoitoasetuksen 60, 61 ja 97 artiklassa vahvistettujen edellytysten mukaisesti" ilmaisulla "Varainhoitoasetuksen 63, 64 ja 97 artiklassa vahvistettujen edellytysten mukaisesti".40. Korvataan 115 artiklan ilmaisu "126 artikla" ilmaisulla "97 artikla".41. Poistetaan XVII osaston II jakso.42. Korvataan XVIII osaston otsikko seuraavasti:"XVIII OSASTOTAKAUKSET JA SOPIMUSTEN TÄYTÄNTÖÖNPANON VARMISTAMISEKSI ENNAKKOON ANNETTAVA VAKUUS(Varainhoitoasetuksen 64 a artikla)"43. Korvataan 125 artiklan ilmaisu "62 artiklassa" ilmaisulla "64 a artiklassa".44.  Poistetaan XIX osasto.45. Korvataan 130 artiklan ilmaisu "400 ecua" ilmaisulla "420 euroa".46. Lisätään osasto seuraavasti:"XX a OSASTOPOISTOJA JA VARAUSTEN MUODOSTAMISTA KOSKEVAT SÄÄNNÖT(Varainhoitoasetuksen 70 a artikla)131 a artiklaKomission tilinpitäjä vahvistaa muiden toimielimien tilinpitäjiä kuultuaan poistoja ja omaisuusluetteloita koskevat kirjanpitosäännöt tämän asetuksen 21 artiklassa tarkoitetun menettelyn mukaisesti.131 b artikla1. Muun kuin rahallisen omaisuuden arvo tilinpäätöksessä (tasearvo) saadaan soveltamalla poistosuunnitelmaa.2. Poistosuunnitelma perustuu vuosittaisiin tasapoistoihin omaisuuden hankkimisvuodesta alkaen.3. Sellaisen omaisuuden osalta, johon poistoja ei voida soveltaa, mutta jonka käypä arvo on kirjanpitoon merkittyä arvoa alhaisempi, suoritetaan ylimääräinen poisto, kun arvon alenemista on pidettävä peruuttamattomana.4. Poistot on vietävä talousarvion ulkopuoliselle tulostilille ja ilmoitettava erikseen taseen liitetiedoissa, jos niitä ei ole erikseen ilmoitettu tuloslaskelman tulostilillä.131 c artikla1. Varojen arvon alentuessa tai lyhyt- tai pitkäaikaisen perintäkelpoisen velan määrän kasvaessa on tehtävä varaus.2. Varausten tekemisen on perustuttava syihin, joiden seuraukset eivät välttämättä ole peruuttamattomat."47. Korvataan 132 artiklan ilmaisu "7 700 ecua" ilmaisulla "8 100 euroa" ja ilmaisu "372 900 ecua" ilmaisulla "391 100 euroa".48. Korvataan 133 artikla seuraavasti:"133 artiklaKirjanpidossa erotetaan liikekirjanpito ja talousarviokirjanpito ja näitä kirjanpitoja sovitetaan yhteen. Tilinpitosuunnitelma laaditaan niin, että voidaan käyttää näitä kahta kirjanpitoa."49. Korvataan 135 artiklan 1-4 kohta seuraavasti:"1. Liikekirjanpidosta käyvät ilmi toimielimen varat ja velat.2. Liikekirjanpidossa käytettävä kirjanpitokaava laaditaan kymmenjärjestelmäluokittelun mukaisesti.3. Kirjanpitokaavassa on seuraavat luokat:-luokka 1: pysyvän pääoman tilit-luokka 2: käyttöomaisuustilit-luokka 3: varastotilit-luokka 4: sekalaiset saamis- ja velkatilit-luokka 5: rahoitustilit-luokka 6: kulutilit-luokka 7: tuottotilit-luokka 8: erityistilit.4. Kussakin luokassa on ryhmiä ja alaryhmiä toimielimen tarpeiden mukaan, jotta tapahtumat voidaan kirjata 136 artiklan 10 kohdassa tarkoitettujen kirjanpitoperiaatteiden mukaan."50. Muutetaan 136 artikla seuraavasti:a) Korvataan 2 kohta seuraavasti:"2. Kirjanpidossa käytetään tietokoneohjelmistoja."b) Poistetaan 7 kohta.c) Korvataan 8-10 kohta seuraavasti:"8. Rahoitustilit (pankki- tai postisiirtotilit) pidetään kansallisina valuuttoina ja euroina.Kansallisena valuuttana ilmaistut määrät muutetaan euroiksi 1 a artiklan mukaisesti vahvistettujen kurssien perusteella. Valuuttamääräisten tilien euromääräisten saldojen arvo määritetään uudelleen kuukausittain.9. Yhteisen tutkimuskeskuksen kirjanpito sisällytetään komission liikekirjanpitoon.10. Tilinpäätöksen on oltava asianmukainen, totuudenmukainen ja täydellinen, ja sen on annettava riittävä kuva varallisuudesta, rahoitustilanteesta ja varainhoitovuoden tuloksesta. Tilinpäätöksen laadinnassa noudatetaan yleisesti hyväksyttyjä kirjanpidon periaatteita. Näiden periaatteiden soveltamista koskevat yksityiskohtaiset säännöt, jotka saatetaan määräajoin ajan tasalle, annetaan 21 artiklan säännösten mukaisesti."d) Lisätään 11 ja 12 kohta seuraavasti:"11. Tilinpitäjän on tehtävä varauksia sellaisiin tarkoin määriteltyihin tapahtumiin liittyvien riskien ja maksujen varalta, jotka ovat toteutuneet tai toteutumassa ja joiden toteutuminen on epävarmaa.12.  Varaukset riskien ja maksujen sekä varojen arvojen alenemisen ja poistojen varalta on vietävä talousarvion ulkopuoliselle tulostilille ja ilmoitettava erikseen taseen liitetiedoissa, jos niitä ei ole ilmoitettu erikseen tuottotileissä ja talousarvion menopuolella."51. Poistetaan 139 artikla.52. Korvataan XXIV osaston otsikon ilmaisu "121, 122 ja 123 artikla" ilmaisulla "121 ja 123 artikla".53. Korvataan 143 artiklan ilmaus "60 artiklan" ilmauksella "63 artiklan".2 artiklaTämä asetus tulee voimaan ................Tehty Brysselissä [...]Komission puolesta[...]Komission jäsen